Diari Oficial de la Generalitat Valenciana


Sumari del DOGV 2497, del 28-04-1995 (1995/834530)

RESOLUCIÓ de 5 d'abril de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de biologia.
--------------------------------------------------------------------------------------------------------------------------------------------------------------------------

### Dades del document

Número de DOGV
:   2497

Data del DOGV
:   28-04-1995

Secció del DOGV
:   AUTORITATS I PERSONAL

Número del document
:   1995/834530


Data del document
:   05-04-1995

Organisme emissor
:   Universitat de València

Tipus de document
:   Resolució

RESOLUCIó de 5 d'abril de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de biologia.   
Aquest rectorat, fent ús de les competències que li atribueix l'article 4t de l'OM de 27 de març de 1986 i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Efectes de l'exposició crònica i prenatal a l'etanol sobre la glicosilació de proteïnes i el seu transport a l'hepatòcit», dirigit per Consuelo Guerri, investigadora de l'Institut d'Investigacions Citològiques.  
2. Nombre de places: 1.  
3. Perfil de la beca:  
3.1.Requisits:  
3.1.1. Títol de llicenciat en Biologia.  
3.1.2. Alumne de tercer cicle (o compromís de matricular-se) del Departament de Bioquímica i Biologia Molecular.   
3.2. Mèrits a valorar:   
3.2.1. Es requereix experiència en l'extracció i la purificació de proteïnes de citosquelet, fraccionament subcel·lular i immunotransferència. Obtenció d'ADN plasmídic de cèl·lules procariotes, ADN genòmic i ARN missatger de cèl·lules eucariotes. Marcatge d'ADN i ARN amb radioactivitat i digoxigenina, northern blotting utilitzant sondes marcades.  
3.3. Objectius de la beca: estudi dels mecanismes bioquímics i moleculars pels quals l'exposició crònica i prenatal a l'etanol afecta l'organització i la composició bioquímica del citosquelet dels hepatòcits (microtúbuls, filaments intermedis i microfilamentosos) i de cèl·lules astroglials.  
3.4. Condicions de la beca.  
3.4.1. Durada: 1 any.  
3.4.2. Dotació: 106.000 PTA/mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.3.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.  
3.3.5. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerrector d'Investigació.  
6. Procediment de selecció: la permanent de la comissió d'investigació avaluarà les sol·licituds segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 5 abril de 1995.- El vicerrector d'Investigació: Juli Peretó Magraner.